
Ministerstvo školstva, vedy, výskumu a športu Slovenskej republiky predkladá na rokovanie vlády Slovenskej republiky informatívny materiál o stave procesu zadávania zákazky na projekt EDUNET_SK, z dôvodu nutnosti informovať vládu Slovenskej republiky o potenciálnej hrozbe významného zníženia úrovne elektronizácie v rezorte školstva.

Materiál obsahuje prehľad skutkového stavu v oblasti existujúceho zmluvného vzťahu na poskytovanie internetového pripojenia pre základné a stredné školstvo a naďalej prebiehajúceho verejného obstarávania na poskytovateľa internetového pripojenia na najbližšie roky.

Vzhľadom na povahu materiálu (informatívny materiál, ktorý vláda Slovenskej republiky berie na vedomie), materiál nebol zaslaný na medzirezortné pripomienkové konanie.
